A avut loc o demitere neaşteptată în Liga 2-a, iar Nicolae Dică e gata să revină în fotbal. FC Argeş a anunţat despărţirea de Eugen Neagoe în această dimineaţă, iar „Nick” este favorit să-i ia locul acestuia, urmând să-l aibă alături în club şi pe Dani Coman.
Eugen Neagoe s-a despărţit de FC Argeş, deşi mai avea un an de contract. Antrenorul a fost numit pe banca trupei din Trivale în luna octombrie şi a bifat 16 meciuri alături de piteşteni.
Demitere neaşteptată în Liga a 2-a | Nicolae Dică e gata să revină
FC Argeş a anunţat, în această dimineaţă, despărţirea de Eugen Neagoe: „Mulțumim, Eugen Neagoe!
Clubul nostru a ajuns la un acord privind încetarea contractului pe cale amiabilă cu antrenorul Eugen Neagoe și staff-ul acestuia. Antrenorul în vârstă de 56 de ani a fost la cârma echipei noastre timp de 16 partide. FC Argeș le mulțumește și le dorește mult succes în activitatea profesională”, au notat cei de la FC Argeş, pe contul oficial de Facebook.
Eugen Neagoe nu a reuşit să o califice pe FC Argeş în play-off-ul Ligii a 2-a, iar rezultatele din play-out nu au fost cele dorite. Piteştenii au încheiat sezonul pe locul al treilea, din grupa A a play-out-ului eşalonului inferior. „Geană” va primi câteva salarii compensatorii de la formaţia piteşteană, după plecare, suma fiind de peste 30.000 de euro.
Nicolae Dică este favorit să-i ia locul, notează ziartopdeargeş.com. De asemenea, şi Dani Coman se va alătura echipei, din postura de preşedinte. Fostul portar a fost aproape să semneze şi cu CFR Cluj, în această perioadă, însă negocierile au picat.
Nicolae Dică e gata să revină pe banca unei echipe, după două luni, de când s-a despărţit de Voluntari. Fostul antrenor de la FCSB e la un pas să-şi înceapă al doilea mandat pe banca celor de la FC Argeş, după ce a stat pe banca piteştenilor în perioada iunie-octombrie 2019.
Dani Coman nu s-a înțeles încă cu CFR Cluj
Dani Coman a dezvăluit că nu s-a înțeles încă cu CFR Cluj! Fostul președinte de la FC Hermannstadt i-a tăiat avântul lui Neluțu Varga, care a anunțat deja că acesta este foarte aproape de a se alătura conducerii echipei din Gruia.
CFR Cluj a rămas fără președinte după plecarea lui Cristi Balaj. Astfel, Neluțu Varga s-a orientat spre Dani Coman, care a vorbit acum despre negocierile cu echipa ardeleană.
„Am avut o discuție cu Nelu Varga, e adevărat. A fost un dialog interesant. Mă știu de multă vreme cu Neluțu, suntem prieteni. Oferta e clară, dar nu am luat o decizie finală. Voi da un răspuns în perioada următoare.
Voi mai avea o discuție cu el și cu Dan Petrescu la finalul săptămânii. În plus, voi mai avea o discuție și cu un alt club. Nu e vorba de Rapid, cei de acolo nu m-au căutat și nu se pune problema, e vorba și de Nico…
Domnul Varga știe exact ce vrea, pentru el nu există locul doi sau locul trei, ci doar titlul. Vrea să fie campion și doar asta contează. Lucrurile sunt destul de simple și de clare”, a spus Dani Coman, la prosport.ro.